यहाँ यह उल्लेखनीय है कि पर्यावरण के प्रति जागरूक विटर के नागरिकों ने पौधों का रोपण बगैर सोचे-समझे नहीं किया था। उन्होंने पौधारोपण कार्यक्रम पर पूरी निगरानी रखी और बाहरी प्रजातियों के पौधों के स्थान पर देसी प्रजातियों के पौधों को वरीयता दी। वे इस वैज्ञानिक तथ्य से भलीभांति अवगत थे कि भविष्य में बाहरी प्रजातियों की वनस्पतियाँ देसी वनस्पतियों पर आधिपत्य स्थापित कर लेंगी और इस तरह क्षेत्र के इकोसिस्टम को बदल देंगी। विटर कस्बे के नागरिकों में इस कार्यक्रम के प्रति काफी उत्साह देखने को मिला। लगभग हर नागरिक ने इस कार्यक्रम में सक्रिय हिस्सेदारी दिखाई। वे सभी बर्गवाल्ड नेचर पार्क से गुकारने वाले हाइवे के निर्माण को रोकने के लिए कृत संकल्पित थे।